6. jaanuaril 1919 alanud Eesti vägede üldpealetung kulges edukalt, enamlaste vastupanu murti: 14. jaanuaril vabastati Tartu ja 19 jaanuaril Narva. Ägedaimad lahingud toimusid seejärel aga Lõuna-Eestis, kus pärast Paju lahingut 31. jaanuaril,  kus surmavalt sai haavata legendaarne partisandie juht Julius Kuperjanov, vabastati ka Valga. Veebruari lõpus kandus sõjategevus juba Eesti piiridest väljapoole. Märtsis-aprillis järgnesid küll Punaarmee raevukad vasturünnakud, kuid need suudeti tõrjuda.